CELEX: 62007TN0429
Language: fi
Date: 2007-11-27 00:00:00
Title: Asia T-429/07: Kanne 27.11.2007 — BP Aromatics v. komissio

9.2.2008   
            
            
               FI
            
            
               Euroopan unionin virallinen lehti
            
            
               C 37/24
            
         Kanne 27.11.2007 — BP Aromatics v. komissio
   (Asia T-429/07)
   (2008/C 37/37)
   Oikeudenkäyntikieli: englanti
   Asianosaiset
   
      Kantaja: BP Aromatics Ltd (Sunbury on Thames (Yhdistynyt kuningaskunta) (edustajat: solicitor A. Renshaw ja solicitor G. Bushell)
   
      Vastaaja: Euroopan yhteisöjen komissio
   Vaatimukset
   
               —
            
            
               riidanalainen päätös on kumottava
            
         
               —
            
            
               vastaaja ja mahdollisen väliintulo-oikeuden saaneet on velvoitettava korvaamaan oikeudenkäyntikulut
            
         
               —
            
            
               on toteutettava kaikki muut yhteisöjen tuomioistuimen asianmukaisiksi katsomat toimenpiteet.
            
         Oikeudelliset perusteet ja pääasialliset perustelut
   Kantaja vaatii, että on kumottava 10.7.2007 tehty komission päätös K(2007) 3202 lopull., jolla komissio totesi Portugalin viranomaisten Artensalle (Artenius) kemiantuotteiden uuden tuotantolaitoksen perustamiseksi myöntämän valtiontuen yhteismarkkinoille soveltuvaksi EY 87 artiklan 3 kohdan a alakohdan nojalla.
   Kantaja väittää kanteensa tueksi, että komissio on rikkonut EY 87 ja EY 88 artiklaa, niiden soveltamissääntöjä, tiettyjä olennaisia menettelymääräyksiä ja loukannut yhteisön oikeuden periaatteita, koska
   
               —
            
            
               se on tulkinnut ja soveltanut väärin vuoden 2002 suurille investointihankkeille alueellisesta tuesta annettuja monialaisia puitteita (1), jotka edellyttävät ETA-markkinoihin eivätkä maailmanmarkkinoihin perustuvaa tutkimusta
            
         
               —
            
            
               se on tehnyt ilmeisen arviointivirheen todetessaan, että tereftaalihapon relevantit markkinat ovat maailmanmarkkinat, vaikka ne ovat ETA-markkinat
            
         
               —
            
            
               se on tehnyt ilmeisen arviointivirheen todetessaan, että Artensan myyntiosuus on alle 25 prosenttia, vaikka se ETA-tasolla on yli 25 prosenttia.
            
         Kantaja väittää, että jos komissio olisi tutkinut puhtaan tereftaalihapon ETA-markkinat yksityiskohtaisesti ja säännönmukaisesti, sillä olisi ollut vakavia vaikeuksia määrittää, onko tuki yhteensoveltuva yhteismarkkinoille niin, että sen olisi pitänyt aloittaa EY 88 artiklan 2 kohdan mukainen muodollinen tutkintamenettely.
   Kantajan mukaan sitä näkemystä, että komissiolla oli vakavia vaikeuksia tuen alustavassa tutkinnassa ja että sen olisi pitänyt tämän vuoksi aloittaa EY 88 artiklan 2 kohdan mukainen muodollinen menettely, tukee Portugalin viranomaisten antaman ilmoituksen ja riidanalaisen päätöksen tekemisen välillä kuluneen ajan pituus.
   Kantaja väittää lisäksi, että sen prosessuaalisia oikeuksia on loukattu, koska komissio ei aloittanut EY 88 artiklan 2 kohdan mukaista muodollista tutkintaa, kuten sen olisi pitänyt.
   Lopuksi kantaja väittää, että komissio on laiminlyönyt EY 253 artiklan mukaista perusteluvelvollisuuttaan.
   
      (1)  Komission tiedonanto — Monialaiset puitteet alueellisesta tuesta suurille investointihankkeille (tiedoksiannettu numerolla K(2002) 315, EYVL 2002 C 70, s. 8).